पिछला दिने जौनपुर में एगो कुकुर का चलते साम्प्रदायिक माहौल गड़बड़ाइल बुझाइल जब एक जाना के पोसुआ कुकुर दोसरा जाना के बकरी के काट लिहलसि. दुनु तरफ के लोग एह मामिला पर एक दोसरा का सोझा हो गइल. पुलिस ओह कुकुर के पकड़ के थाना ले आइल त उ ओहिजे से दीवार फान के भाग निकलल. परेशान पुलिस फेर ओकरा के तीस किलोमीटर दूर मछलीशहर से पकड़ के ले आइल आ लोग के समुझवलसि कि एह तरह के छोट मोट बात पर आदमियन के बवाल ना करे के चाहीं.
